عبد الاله بنكيران الامين العام لحزب العدالة والتنمية ورئيس الحكومة الاسبق دخل اليوم للمستشفي العسكري بالرباط. كانت جاتو كورونا وخلقات ليه شي مضاعفات. مصدر ل”كود” قال باللي هو اللي مشى للمستشفي العسكري ما داتو لا لامبيلانص لا والو. المصدر قال ل”كود” باللي مشى برجليه وحالتو دابا ما كتدعوش للقلق وراه نفسيتو مزيانة والمورال بيخير. مصدر “كود” اكد باللي المستشفى شافوه وقالو ليه غادي تبقى معانا شي ايام تحت العناية الطبية وصافي. بعدها فطر وضحك كيف عادتو. المصدر شدد فتصريحو ل”كود” على ان “كلشي مزيان” وانو كيجاوب الناس اللي كتسول عليه وعلى صحتو. 
بنكيران فالمستشفى العسكري. مصدر لـ”كود”: مشى برجليه وحالتو ما كتدعوش للقلق والصبيطار طلب منو يبقى معاهم 3 ايام ويالله فطر وكلشي مزيان